SpaceX Starship
SpaceX Starship – daugkartinio naudojimo, dviejų pakopų sunkiųjų krovinių raketų sistema, kuriama įmonės „SpaceX“. 119 m aukščio raketa yra pati galingiausia ir didžiausia kada nors pagaminta raketa bei pirmoji daugkartinio naudojimo raketa. Planuojama, kad raketa galės į Žemės orbitą iškelti apie 100 tonų krovinius. Pirmoji pakopa, turėtų nusileisti panašiai kaip ir „SpaceX“ daugkartinio naudojimo raketa „Falcon 9“, tačiau skirtingai nei Falcon 9, Starship sistemos antroji pakopa taip pat turėtų nusileisti ant žemės. Starship turėtų pakeisti „SpaceX“ naudojamas raketas „Falcon 9“ ir „Falcon Heavy“. Pirmasis sėkmingas raketos bandymas ir pakilimas įvyko 2023 m. balandžio 20 d. Po pakilimo praėjus kelioms minutėms neįvyko planuotas raketos pakopų atsiskirymas, tad ji buvo tyčia susprogdinta ore. Patobulinus įvairias sistema antrasis raketos bandymas įvyko 2023 m. lapkričio 18 d. Po pakilimo visi 33 raketos varikliai sėkmingai veikė. 90 km aukštyje raketos pakopos atsiskyrė, tačiau netrukus susprogo, patyrus kelių variklių gedimus. Iš viso raketa išbuvo skrydyje 3,5 minutes. Trečiasis „Starship“ skrydžio bandymas įvyko 2024 m. kovo 14 d. Dauguma misijos tikslų buvo pasiekti – raketos pakopos po pakilimo sėkmingai atsiskyrė, pirmojo pakopa kaip ir planuota buvo nukreipta į jūrą Meksikos įlankoje. Antroji pakopa, pasiekusi beveik 200 km aukštį, po kurio laiko sudegė Žemės atmosferoje.